**П О К А Н А**

**КЪМ ЮРИДИЧЕСКИ ЛИЦА С НЕСТОПАНСКА ЦЕЛ ЗА ОПРЕДЕЛЯНЕ НА ПРЕДСТАВИТЕЛИ И ТЕХНИ ЗАМЕСТНИЦИ, КОИТО ДА УЧАСТВАТ КАТО НАБЛЮДАТЕЛИ С ПРАВО НА СЪВЕЩАТЕЛЕН ГЛАС В ЗАСЕДАНИЯТА НА КОМИТЕТА ЗА НАБЛЮДЕНИЕ НА ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ 2021-2027 г.**

**В срок до 10 работни дни от датата на публикуване на поканата всяко заинтересовано лице подава писмено заявление за участие в избора до Ръководителя на Управляващия орган на Програмата за морско дело, рибарство и аквакултури 2021-2027 г.**

Управляващият орган на програма Програмата за морско дело, рибарство и аквакултури 2021-2027 г. (ПМДРА), на основание чл. 3 от Механизма за избор на юридически лица с нестопанска цел, чиито представители да участват като наблюдатели с право на съвещателен глас в заседанията на Комитета за наблюдение на Програмата за морско дело, рибарство и аквакултури 2021-2027 г. (Механизма), отправя покана за участие в избора на представители в Комитета за наблюдение на ПМДРА **на следните групи юридически лица с нестопанска цел,** работещи в сферите на:

* **Рибарството и аквакултурите и свързаната с тях преработвателна промишленост;**
* **Насърчаване на икономическото развитие;**
* **Опазване на околната среда;**
* **Научните изследвания и иновации;**
* **Енергийната и ресурсната ефективност и кръговата икономика;**
* **Технологии, свързани с цифровия преход;**
* **Синята икономика;**
* **Насърчаване на схеми за качество.**

1. В срок до 10 работни дни от датата на публикуване на поканата всяко заинтересовано лице подава писмено заявление за участие в избора до Ръководителя на Управляващия орган на Програмата за морско дело, рибарство и аквакултури 2021-2027 г. на електронен адрес [pmdra\_2021-2027@mzh.government.bg](mailto:pmdra_2021-2027@mzh.government.bg). Заявлението може да бъде подписано от законния представител на юридическото лице с нестопанска цел с квалифициран електронен подпис или със саморъчен подпис на хартиен носител. Когато заявлението се подписва на хартиен носител, върху подписа на законния представител се поставя печат на юридическото лице с нестопанска цел и се изпраща сканирано копие на документа.

2. Лицата по т. 1 не може да подават повече от едно заявление за участие в избора.

3. Писменото заявление се представя по образец, приложение към Механизма.

4. Към заявлението се прилагат документите по чл. 4, ал. 3 от Механизма за избор на юридически лица с нестопанска цел, чиито представители да участват като наблюдатели с право на съвещателен глас в заседанията на Комитета за наблюдение на ПМДРА.